10/06/2021 | Administración LocalMunicipal
Camariñas
Estudo de detalle para reaxuste de aliñacións no cuarteirón existente entre a rúa da Rampa e o Paseo Marítimo de Camelle

ANUNCIO: Polo que se aproba definitivamente o expediente do estudo de detalle para reaxuste de aliñacións no cuarteirón existente entre a rúa da Rampa e o Paseo Marítimo de Camelle O Pleno do Concello de Camariñas, en Sesión do 28 de Maio de 2021, por maioría dos seus membros, aprobou definitivamente o Estudo de detalle para reaxuste de aliñación no cuarteirón existente entre a rúa da Rampa e o Paseo Marítimo de Camelle, que de xeito literal di: “Primeiro.- Aprobar definitivamente o “Estudo de detalle para reaxuste de aliñación no cuarteirón existente entre a rúa da Rampa e o Paseo Marítimo de Camelle”, formulado/promovido por Dna. Celia Carracedo Tajes e subscrito/redactado polo arquitecto Michel Pierre Matailo Gomez Serranillos, coas modificacións introducidas no documento, logo da alegación presentada con data 24.08.2020, RE 202099900000355, por Dario Fernando Porret Agenjo en representación de Maria Paulina Dimitriy Belhouari De Gorgolas e demais esixencias contidas nos informes sectoriais. Segundo.- Levantar a suspensión do prazo máximo de dous anos, ao abeiro dos art.47 da Lei 2/2016, do 10 de febreiro, do solo de Galicia e art.86 do Decreto 143/2016, do 22 de setembro, polo que se aproba o regulamento da Lei 2/2016, do 10 de febreiro, do solo de Galicia, para o outorgamento de licenzas de parcelación de terreos, edificación e demolición no predio identificado como nº 6 no Estudo de Detalle (Referencia catastral 2612906MH9821S0001XX). Terceiro.- Publicar o Acordo de aprobación definitiva no Diario Oficial de Galicia, e o texto dos documentos que o integran, así como o índice de planos do estudo de detalle no Boletín Oficial da Provincia. Cuarto.- Notificar o presente Acordo aos propietarios e demais interesados directamente afectados polo estudo de detalle. Quinto.- Comunicar á Consellería competente en materia de urbanismo da aprobación do estudo de detalle, á vez que se lle dá traslado dun exemplar en soporte dixital, debidamente dilixenciado, co fin de ser inscrito no Rexistro de Plan Urbanístico de Galicia.” Publícase o mesmo para o seu xeral coñecemento e en cumprimento dos artigos 82 da Lei 2/2016, de 10 de febreiro, do Solo de Galicia, e 199 do seu regulamento. O que se fai público, salvando os termos que resulten da aprobación definitiva da acta, en cumprimento do ordenado e para os efectos oportunos: Tipo de instrumento: Estudo de detalle Ámbito: Cuarteirón existente entre a rúa da Rampa e o Paseo Marítimo de Camelle Instrumento que desenvolve: Plan Xeral de Ordenación Municipal de Camariñas. Obxecto: completar ou reaxustar as aliñacións e rasantes. Clasificación do solo: Solo Urbano Contra o presente Acordo, en aplicación do artigo 112.3 da Lei 39/2015, de 1 de outubro, do Procedemento administrativo Común das Monica Fatima Buale Cheregi, e dado que aproba una disposición de carácter xeral, poderá interporse recurso contencioso-administrativo, ante a Sala do Contencioso-Administrativo do Tribunal Superior de Xustiza de de Galicia, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. ESTUDO DE DETALLE Obxecto Redáctase o presente Estudo de Detalle, modificado despois da única alegación presentada no período de información pública, co obxectivo de obter aprobación para reaxustar as aliñacións que actualmente establece o Plan Xeral de Ordenación Municipal do Concello de Camariñas para o cuarteirón existente entre Rúa da Rampa e o Paseo Marítimo de Camelle. Axentes · Promotor: Celia Carracedo Tajes. · Arquitecto: Maximino Manuel Aguiar Baña, con número de colexiado COAG 3697. Identificación e Localización O cuarteirón que existe entre Rúa da Rampa e o Paseo Marítimo de Camelle, sitúase no núcleo urbano de Camelle no Concello de Camariñas, e comprende seis inmobles coas seguintes referencias catastrais: · 26129 01 MH9821S0001MX - (inmoble ó que nos referiremos a seguir como número 1) · 26129 02 MH9821S0001OX - (inmoble ó que nos referiremos a seguir como número 2) · 26129 03 MH9821S0001KX - (inmoble ó que nos referiremos a seguir como número 3) · 26129 04 MH9821S0001RX - (inmoble ó que nos referiremos a seguir como número 4) · 26129 05 MH9821S0001DX - (inmoble ó que nos referiremos a seguir como número 5) · 26129 06 MH9821S0001XX - (inmoble ó que nos referiremos a seguir como número 6) NORMATIVA A normativa urbanística vixente no Concello de Camariñas é o Plan xeral de ordenación municipal aprobado definitivamente pola Orde do 26.12.2012 do conselleiro de Medio Ambiente, Territorio e lnfraestruturas (DOG núm.7 do 10.01.2013). No BOP número 12 do 17.01.2013 publicáronse a normativa e ordenanzas do PXOM. O cuarteirón completo clasifícase como SOLO URBANO na categoría de CONSOLIDADO. Correspóndelle a ordenanza de aplicación 1 de EDIFICACIÓN INTENSIVA EN CUARTEIRÓN ou manzana (EQ) no grao 1b, que se recolle no TÍTULO VI NORMAS PARTICULARES EN SOLO URBANO da Normativa do PXOM e parcialmente está afectado pola servidume de protección do dominio público marítimo terrestre segundo o deslinde aprobado definitivamente pola O. M. do 25.02.2009 expediente C-26/06-D LIM VIMIANZO/CAMARIÑAS - CABO VEO. Estudo de Detalle O presente Estudo de Detalle pretende reaxustar as aliñacións que actualmente establece o Plan Xeral de Ordenación Municipal do Concello de Camariñas para o cuarteirón existente entre Rúa da Rampa e o Paseo Marítimo de Camelle, segundo os planos que se acompañan coa presente memoria: 01 Plano de situación sobre cartografía do planeamento municipal en vigor 02 Estado actual do planeamento sobre a propia cartografía do plan en vigor 03 Estado actual do planeamento sobre o levantamento do estado actual do cuarteirón a nivel de rúa 04 Proposta de reaxuste das aliñacións sobre o levantamento do estado actual a nivel de rúa 05 Proposta acoutada de reaxuste das aliñacións sobre o levantamento do estado actual a nivel de rúa Como xa temos visto, o PXOM establece que os aliñamentos poden definirse nos planos de Ordenación (a escala 1:1.000 ou 1:2.000), nos textos da Normativa ou en ámbolos dous casos á vez. No presente Estudo de Detalle as aliñacións quedan definidas nos planos que se achegan, servindo esta memoria como aclaración do obxectivo e do alcance real das modificacións propostas. Levouse a cabo o levantamento do cuarteirón, medindo a aliñacións actuais de cada inmoble xa edificado na planta en contacto coa rúa, e que quedan representadas no plano número 3 do presente documento. Cómpre destacar que entre o plano número 2 anexo que representa o estado actual do plan, e que, de feito, se trata dun extracto do plano do PXOM, plano ou folla L-2 da serie O_04, e o plano número 3 que representa o estado actual das aliñacións sobre unha cartografía propia derivada do levantamento levado a cabo in situ medindo os inmobles en planta baixa ou de rúa, non existe diferenza a efectos prácticos. A diferenza que existe entre ditos planos (números 2 e 3), vén derivada do feito de que tal e como se aclara no PXOM, epígrafe 4.2.2.4: Ao respecto da fiabilidade das aliñacións obrigatorias establecidas nos planos de ordenación, cómpre considerar que a cartografía base do plan non distingue entre a liña base do voo e a aliñación da rúa no caso de edificacións con saíntes, polo tanto a liña de edificación representada na cartografía normalmente representará a liña do voo, por ser a que se identifica na fotografía aérea de base. Por esta razón as aliñacións que se grafitan nos planos marcan a intención de manter a aliñación existente (a da rúa), no caso de marcala exactamente sobre a liña límite de edificación na cartografía. Polo tanto o plano número 2 deste estudo de detalle, que é un extracto (copia) do plano oficial do PXOM, establece a intención de manter a aliñación existente (a da rúa), nos predios que xa teñen unha edificación existente, é dicir, neste caso en todos (números 1,2,3,4,5) excepto o número 6. O plano número 3 constitúe polo tanto unha representación máis exacta de dita intención de manter a aliñación actual (límite entre as fachadas dos edificios e a rúa ou espazo libre), por canto queda grafitada en dito plano como resultado dun levantamento in situ das plantas en contacto coa rúa, e non, como pasaba no PXOM, como resultado de unha liña trazada sobre unha foto aérea. O presente estudo de detalle non modifica as aliñacións oficiais dos predios que identificamos como número 1, número 2, número 3, número 4 e número 5. A intención segue sendo a mesma que no PXOM, é dicir, manter a aliñación existente a nivel da rúa, para cada un destes inmobles. No plano número 5 queda acoutada cada unha das dimensións das fachadas dos edificios existentes, que marcan a aliñación oficial. Polo que respecta ó predio número 6, que é propiedade da persoa que promove o presente estudo de detalle, xa temos visto no apartado anterior (de antecedentes) que existe a necesidade de reaxustar a aliñación oficial no fronte da finca que da cara o paseo marítimo de Camelle, de forma que a nova aliñación non invada a zona de servidume de protección do dominio público marítimo terrestre. Proponse polo tanto que no predio número 6 as aliñacións oficiais queden tal e como quedan grafitadas no plano número 4 e acoutadas no plano número 5, sen prexuízo das comprobacións que, in situ e por calquera das partes lexitimadas, se poidan levar a cabo antes de iniciar calquera construción, e, sobre todo, do replanteo do deslinde aprobado pola O. M. do 25.02.2009 expediente C-26/06-D LIM VIMIANZO/CAMARIÑAS - CABO VEO, que se poida levar a cabo por persoal da Demarcación de costas do estado en A Coruña, Dirección General de Sostenibilidad de la Costa y del Mar, órgano de xestión da Secretaría de Estado de Medio Ambiente del Ministerio para la Transición Ecológica. A aliñación oficial do predio número 6 só se modifica para deixar fóra (como espazo público despois da cesión) a superficie que no PXOM quedaba invadida pola zona de servidume de protección do dominio público marítimo terrestre, é dicir, non se modifican as aliñacións en calquera outro dos seus lindes. A modo de resumo e conclusión, podemos afirmar que, na práctica, o presente Estudo de Detalle non afecta en absoluto a ningún outro predio do cuarteirón que non sexa o número 6, e que este tan só ve modificada a aliñación que está afectada pola liña que marca a zona de servidume do DPMT, de forma que a nova aliñación proposta para o fronte marítimo coincide co límite que marca dita liña. Evidentemente, o presente Estudo de Detalle só afecta (parcialmente) á aliñación do cuarteirón, e non modifica ningún outro parámetro do Plan xeral de ordenación municipal do Concello de Camariñas, polo que seguirán vixentes todas as demais limitacións que o plan impoña. En Camariñas, 4 de xuño de 2021 A Alcaldesa Sandra Insua Rial